**Ogres novada pašvaldības saistošo noteikumu Nr.9/2024 “Par rūpnieciskās zvejas tiesību iznomāšanas kārtību Ogres novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums | Saistošie noteikumi izstrādāti atbilstoši Latvijas Republikas zvejniecības normatīvajiem aktiem, saskaņā ar Zvejniecības likuma 5. panta ceturto daļu, 7. panta otro daļu, 10. panta piekto daļu, 11. panta pirmo, otro daļu, 10. panta piekto daļu un Ministru kabineta 11.08.2009. noteikumiem Nr. 918 "Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību", Ministru kabineta 23.12.2014. noteikumiem Nr. 796 "Noteikumi par rūpnieciskās zvejas limitiem un to izmantošanas kārtību iekšējos ūdeņos".  Saistošo noteikumu mērķis ir noteikt kārtību, kādā tiek organizēta rūpnieciskās zvejas tiesību iznomāšana Ogres novada pašvaldības administratīvajā teritorijā |
| 1. Fiskālā ietekme uz pašvaldības budžetu | Ņemot vērā, ka paredzēts dubultot līdz šim esošo nomas maksu, var secināt, ka samazināsies pašvaldības izdevumi zivju resursu uzraudzībai Tādejādi var secināt, ka SN pozitīvi ietekmēs budžetu.  Nav nepieciešamības veidot jaunas institūcijas vai paplašināt esošo institūciju kompetenci. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošiem noteikumiem ir pozitīva ietekme, jo tiks sakārtota normatīvā bāze, kas ļaus iedzīvotājiem pilnvērtīgi izmantot novada resursus. |
| 1. Ietekme uz administratīvajām procedūrām un to izmaksām | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. Nav plānotas administratīvo procedūru izmaksas.  Jautājumu un neskaidrību gadījumā par saistošo noteikumu piemērošanu fiziskas un juridiskas personas var vērsties pašvaldībā. |
| 1. Ietekme uz pašvaldības funkcijām un cilvēkresursiem | Saistošo noteikumu izpilde neietekmēs pašvaldībai pieejamos cilvēkresursus un tiks nodrošināta esošo funkciju un resursu ietvaros. |
| 1. Informācija par izpildes nodrošināšanu | Saistošo noteikumu izpildē iesaistīta biedrība “Vides Aizsardzības Asociācija” (reģ. Nr. 50008135431). |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi nosaka zvejas nomas tiesību kārtību, lai nodrošinātu atbilstošu dabas resursu un zvejas tiesību izmantošanas uzraudzību. Saistošajos noteikumos ietvertās prasības samazinās, iespējamas, negodprātīgu rīcību. Prasības un izmaksas ir samērīgas attiecībā pret mērķa sasniegšanu. |
| 1. Izstrādes gaitā veiktās konsultācijas ar privātpersonām un institūcijām | Saistošie noteikumi un tam pievienotais paskaidrojuma raksts tika publicēts pašvaldības oficiālajā tīmekļvietnē sabiedrības viedokļa noskaidrošanai no 2024. gada 22.februāra līdz 2024. gada 8.martam. Viedokļa noskaidrošanas periodā no iedzīvotājiem priekšlikumi vai viedoklis par Saistošo noteikumu projektu netika saņemts. |

Domes priekšsēdētājs E.Helmanis